**Reichskommissariat** (norsk: *Rikskommissæriat*, engelsk: *Realm Commissariat*) er en tysk betegnelse for en type administrativ myndighet som ledes av en rikskommissær. Selv om denne typen forvaltning også ble brukt under det tyske keiserriket er det mest forbundet med de territoriale enhetene Nazi-Tyskland opprettet i flere okkuperte land under andre verdenskrig. 

Reichskommissariat Ukraine var et av de planlagte rikskommissariater.
Reichskommissariat Kaukasus lå utenfor de områder som den tyske invasjon i øst klarte å trenge varig inn i og okkupere.
Rikskommissariatene var i juridisk forstand lokalisert utenfor det tyske riket. Disse områdene var under direkte kontroll av sivil forvaltningen (rikskommissæren). Rikskommissærene fungerte som guvernører på vegne av og direkte representant for Adolf Hitler i deres tildelte territorier.

Rikskommissæriatene som ble etablert eller planlagt etablert i Vest-Europa og Nord-Europa ble sett på som en overgangsfase som skulle legge til rette for en fremtidig inkorporering av de germanske landene som var lokalisert utenfor Tyskland inn i en ekspanderende nasjonalsosialistisk stat. De tilsvarende administrative enhetene i Øst-Europa hadde primært kolonialistiske og imperialistiske funksjoner, som følge av et ønske om å oppnå Lebensraum.

I de fleste territoriene som ble erobret av tyskerne ble de lokale administratorene og byråkratene presset til å fortsette med deres daglige arbeid, men under tysk tilsyn. Gjennom krigen opprettholdt rikskommissæriatene i Vest- og Nord-Europa den administrative strukturen som eksisterte i landene før okkupasjonen, mens i Øst-Europa ble det opprettet helt nye administrative strukturer.

Intensjonen bak opprettelsen av alle disse enhetene var en fremtidig plan for opprettelsen av et storgermansk rike (*Grossgermanisches Reich*) som skulle strekke seg fra Nordsjøen til Uralfjellene, der Tyskland skulle være sentrum.

Et overordnet embede som skulle ta seg av integreingen av folketyske, det vil si etnisk tyske boende utenfor Tysklands gamle grenser, var embedet som Reichskommissar für die Festigung deutschen Volkstums, som ble innehatt av Heinrich Himmler.

Se også
-------

* Reichskommissariat Norwegen
* Reichskommissariat Niederlande
* Reichskommissariat Ostland
* Reichskommissariat Ukraina
* Reichskommissariat Belgien-Nordfrankreich
* Reichskommissariat Burgund
* Reichskommissariat Don-Wolga
* Reichskommissariat Moskowien
* Reichskommissariat Kaukasus
* Reichskommissariat Turkestan
* Reichskommissariat Ural

Referanser
----------

1. ↑  Rich, Norman: Hitler's War Aims: The Nazi State and the Course of Expansion*, p. 217. W. W. Norton & Company, New York 1974.*
2. ↑  Bohn, Robert: *Die deutsche Herrschaft in den "germanischen" Ländern 1940-1945*, p. 39. Steiner, 1997.
3. ↑  Gumkowski, Janusz; Leszczynski, Kazimierz: *Poland Under Nazi Occupation*. Polonia Pub. House, 1961. «Arkivert kopi». Arkivert fra originalen 27. mai 2012. Besøkt 27. mai 2012.
4. ↑  Kay, Alex J: *Exploitation, resettlement, Mass Murder: Political and Economic Planning for German Occupation Policy in the Soviet Union, 1940–1941*. Berghahn Books, 2006.
5. ↑  Oversight of the planned territorial organization of the *Reichskommissariate* Arkivert 17. april 2010 hos Wayback Machine.

Eksterne lenker
---------------

* Evolution of Alfred Rosenberg's territorial planning for the conquered Soviet territories

| * v
* d
* r
Den tyske administrasjonen av okkuperte områder 1939–1945 |
| --- |
| Understatlige enheter av det tredje riket | 
* Böhmen-Mähren
* Generalguvernementet
* Adriatisches Küstenland
* Alpenvorland

 |  |
| Militæradministrasjon | 
* Frankrike (1940/42–1944)
* Belgia og Nord-Frankrike (1940–1944)
* Serbia (1941–1944)
* Hellas (1941–1945)
* Polen (1939)

 |
| Reichskommissariat | 

|  |  |
| --- | --- |
| Grunnlagt | 
* Norwegen (1940–1945)
* Niederlande (1940–1945)
* Ostland (1941–1945)
* Ukraina (1941–1944)
* Belgien-Nordfrankreich (1944)

 |
| Planlagt | 
* Burgund
* Don-Wolga
* Moskowien
* Kaukasus
* Turkestan
* Ural

 |

 |


|  |  |
| --- | --- |
| Oppslagsverk/autoritetsdata | LCCN
 |